

**ด่วนที่สุด**

**ที่ทำการชมรมโรงพยาบาลส่งเสริมสุขภาพตำบล (ประเทศไทย)**

**โรงพยาบาลส่งเสริมสุขภาพตำบลบ้านเหมืองหัวทะเล เลขที่ 39 หมู่ 5 ตำบลนาเคียน**

**อำเภอเมืองนครศรีธรรมราช จังหวัดนครศรีธรรมราช 80๐๐๐ โทร. ๐๘ ๑๗๙๗ ๖๙๐๘**

----------------------------------------------------------------------------------------------------------------------------------

ที่ ช.รพ.สต. 13/๒๕๖5

11 เมษายน ๒๕๖5

**เรื่อง** ขอสำนักงบประมาณปฏิบัติตามกฎหมาย และประกาศคณะกรรมการการกระจายอำนาจให้แก่

องค์กรปกครองส่วนท้องถิ่น (ก.ก.ถ.) เรื่อง หลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล

ให้แก่องค์การบริหารส่วนจังหวัด ลงวันที่ 5 ตุลาคม 2564

**เรียน** ผู้อำนวยการสำนักงบประมาณ

**ความเป็นมา**

1. พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 บัญญัติให้มีการถ่ายโอนภารกิจด้านการสาธารณสุข ให้แก่องค์กรปกครองส่วนท้องถิ่น และแผนปฏิบัติการกำหนดขั้นตอนการกระจายอำนาจให้แก่องค์กรปกครองส่วนท้องถิ่น (ฉบับที่ 2) ได้กำหนด ให้กระทรวงสาธารณสุข ถ่ายโอนสถานีอนามัย (รพ.สต.) โรงพยาบาลชุมชน และโรงพยาบาลทั่วไป ให้แก่องค์กรปกครองส่วนท้องถิ่นที่มีความพร้อม และในระยะสุดท้ายให้ถ่ายโอนให้แก่องค์การบริหารส่วนจังหวัด

2.คณะกรรมการการกระจายอำนาจให้แก่องค์กรปกครองส่วนท้องถิ่น (ก.ก.ถ.) มีมติเมื่อวันที่ 5 ตุลาคม 2564 เห็นชอบแนวทางการดำเนินการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ให้แก่องค์การบริหารส่วนจังหวัด

3. ประกาศราชกิจจานุเบกษา วันที่ 19 ตุลาคม 2564 เล่ม 138 ตอนพิเศษ 254 ง หน้า 14-15 เผยแพร่ประกาศคณะกรรมการการกระจายอำนาจให้แก่องค์กรปกครองส่วนท้องถิ่น (ก.ก.ถ.) เรื่อง หลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ให้แก่องค์การบริหารส่วนจังหวัด ลงวันที่ 5 ตุลาคม 2564

4.รองนายกรัฐมนตรี (นายวิษณุ เครืองาม) ในฐานะประธานคณะกรรมการการกระจายอำนาจให้แก่องค์กรปกครองส่วนท้องถิ่น มีคำสั่ง ก.ก.ถ. ที่ 5/2564 ลงวันที่ 5 ตุลาคม 2564 เรื่อง แต่งตั้งคณะอนุกรรมการบริหารภารกิจถ่ายโอนด้านสาธารณสุขให้แก่องค์กรปกครองส่วนท้องถิ่น โดยให้มีหน้าที่และอำนาจในการบริหารจัดการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ให้แก่องค์การบริหารส่วนจังหวัด

-2-

**ข้อกฎหมาย / ระเบียบ / มติ ก.ก.ถ.**

**1. รัฐธรรมนูญแห่งราชอาณาจักรไทย พุทธศักราช 2560**

 **มาตรา ๒๕๐** องค์กรปกครองส่วนท้องถิ่นมีหน้าที่และอํานาจดูแลและจัดทําบริการสาธารณะ และกิจกรรมสาธารณะเพื่อประโยชน์ของประชาชนในท้องถิ่นตามหลักการพัฒนาอย่างยั่งยืน รวมทั้งส่งเสริม และสนับสนุนการจัดการศึกษาให้แก่ประชาชนในท้องถิ่น ทั้งนี้ ตามที่กฎหมายบัญญัติการจัดทําบริการสาธารณะและกิจกรรมสาธารณะใด ที่สมควรให้เป็นหน้าที่และอํานาจโดยเฉพาะขององค์กรปกครองส่วนท้องถิ่น แต่ละรูปแบบ หรือให้องค์กรปกครองส่วนท้องถิ่นเป็นหน่วยงานหลัก ในการดําเนินการใด ให้เป็นไปตามที่กฎหมายบัญญัติซึ่งต้องสอดคล้องกับรายได้ขององค์กรปกครองส่วนท้องถิ่น ตามวรรคสี่ และกฎหมายดังกล่าวอย่างน้อยต้องมีบทบัญญัติเกี่ยวกับกลไกและขั้นตอนในการกระจายหน้าที่ และอํานาจ ตลอดจนงบประมาณและบุคลากรที่เกี่ยวกับหน้าที่และอํานาจดังกล่าวของส่วนราชการให้แก่ องค์กรปกครองส่วนท้องถิ่นด้วย ในการจัดทําบริการสาธารณะหรือกิจกรรมสาธารณะใดที่เป็นหน้าที่และอํานาจขององค์กรปกครองส่วนท้องถิ่น ถ้าการร่วมดําเนินการกับเอกชนหรือหน่วยงานของรัฐหรือการมอบหมายให้เอกชน หรือหน่วยงานของรัฐดําเนินการ จะเป็นประโยชน์แก่ประชาชนในท้องถิ่นมากกว่าการที่องค์กรปกครองส่วนท้องถิ่นจะดําเนินการเอง องค์กรปกครองส่วนท้องถิ่นจะร่วมหรือมอบหมายให้เอกชนหรือหน่วยงานของรัฐ ดําเนินการนั้นก็ได้ รัฐต้องดําเนินการให้องค์กรปกครองส่วนท้องถิ่นมีรายได้ของตนเองโดยจัดระบบภาษีหรือการจัดสรรภาษี ที่เหมาะสม รวมทั้งส่งเสริมและพัฒนาการหารายได้ขององค์กรปกครองส่วนท้องถิ่น ทั้งนี้เพื่อให้สามารถดําเนินการตามวรรคหนึ่งได้อย่างเพียงพอ ในระหว่างที่ยังไม่อาจดําเนินการได้ ให้รัฐจัดสรรงบประมาณ เพื่อสนับสนุนองค์กรปกครองส่วนท้องถิ่นไปพลางก่อน กฎหมายตามวรรคหนึ่งและกฎหมายที่เกี่ยวกับการบริหารราชการส่วนท้องถิ่น ต้องให้องค์กรปกครองส่วนท้องถิ่นมีอิสระในการบริหารการจัดทําบริการสาธารณะ การส่งเสริมและสนับสนุนการจัดการศึกษา การเงินและการคลัง และการกํากับดูแลองค์กรปกครองส่วนท้องถิ่นซึ่งต้องทําเพียงเท่าที่จําเป็นเพื่อการคุ้มครองประโยชน์ของประชาชนในท้องถิ่นหรือประโยชน์ของประเทศ เป็นส่วนรวม การป้องกันการทุจริต และการใช้จ่ายเงินอย่างมีประสิทธิภาพ โดยคํานึงถึงความเหมาะสม และความแตกต่างขององค์กรปกครองส่วนท้องถิ่นแต่ละรูปแบบ และต้องมีบทบัญญัติเกี่ยวกับการป้องกัน การขัดกันแห่งผลประโยชน์ และการป้องกันการก้าวก่ายการปฏิบัติหน้าที่ของข้าราชการส่วนท้องถิ่นด้วย

**มาตรา ๒๕๑** การบริหารงานบุคคลขององค์กรปกครองส่วนท้องถิ่นให้เป็นไปตามที่กฎหมายบัญญัติ ซึ่งต้องใช้ระบบคุณธรรมและต้องคํานึงถึงความเหมาะสมและความจําเป็นของแต่ละท้องถิ่นและองค์กร ปกครองส่วนท้องถิ่นแต่ละรูปแบบ การจัดให้มีมาตรฐานที่สอดคล้องกันเพื่อให้สามารถพัฒนาร่วมกัน หรือ การสับเปลี่ยนบุคลากรระหว่างองค์กรปกครองส่วนท้องถิ่นด้วยกันได้

**2. พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และฉบับแก้ไขเพิ่มเติม**

**มาตรา ๑๒** ใหคณะกรรมการมีอํานาจและหนาที่ดังตอไปนี้

(๑) จัดทําแผนการกระจายอํานาจใหแกองคกรปกครองสวนทองถิ่นและแผนปฏิบัติการเพื่อขอความเห็นชอบจากคณะรัฐมนตรีและรายงานตอรัฐสภา

(๒) กําหนดการจัดระบบการบริการสาธารณะตามอํานาจและหนาที่ระหวางรัฐ กับองคกรปกครอง สวนทองถิ่น และระหวางองคกรปกครองสวนทองถิ่นดวยกันเอง

(๓) ปรับปรุงสัดสวนภาษีและอากร และรายไดระหวางรัฐ กับองคกรปกครองสวนทองถิ่น และ ระหวางองคกรปกครองสวนทองถิ่นดวยกันเอง โดยคํานึงถึงภาระหนาที่ของรัฐ กับองคกรปกครองสวนทองถิ่น และระหวางองคกรปกครองสวนทองถิ่นดวยกันเองเปนสําคัญ

-3-

(๔) กําหนดหลักเกณฑและขั้นตอนการถายโอนภารกิจจากราชการสวนกลาง และราชการสวนภูมิภาคใหแกองคกรปกครองสวนทองถิ่น

(๕) ประสานการถายโอนขาราชการ ขาราชการสวนทองถิ่น และพนักงานรัฐวิสาหกิจ ระหวางสวนราชการ รัฐวิสาหกิจ และองคกรปกครองสวนทองถิ่นกับคณะกรรมการ พนักงานสวนทองถิ่น หรือหนวยงานที่เกี่ยวของ เพื่อใหสอดคลองกับการกําหนดอํานาจและหนาที่การจัดสรรภาษีและอากร เงินอุดหนุน เงินงบประมาณที่ราชการ สวนกลางโอนใหแก องคกรปกครองสวนทองถิ่น และการถายโอนภารกิจตาม (๒) (๓) และ (๔)

(๖) เสนอแนะตอคณะรัฐมนตรีใหมีการกระจายอํานาจการอนุมัติหรือการอนุญาตตามที่มีกฎหมายบัญญัติใหตองขออนุมัติหรือขออนุญาตไปใหองคกรปกครองสวนทองถิ่น โดยคํานึงถึงความสะดวก รวดเร็ว ในการใหบริการประชาชน และการกํากับดูแลใหเปนไปตามกฎหมายนั้น ๆ เปนสําคัญ

(๗) เสนอแนะมาตรการดานการเงิน การคลัง การภาษีอากร การงบประมาณ และการรักษาวินัย ทางการเงิน การคลังขององคกรปกครองสวนทองถิ่น

(๘) เสนอแนะการตราพระราชบัญญัติพระราชกฤษฎีกา ออกกฎกระทรวง ประกาศ ขอบังคับ ระเบียบ และคําสั่งที่จําเปนเพื่อดําเนินการใหเปนไปตามแผนการกระจาย อํานาจใหแกองคกรปกครองสวนทองถิ่น ตอคณะรัฐมนตรี

(๙) เรงรัดใหมีการตราพระราชกฤษฎีกา ออกกฎกระทรวง ประกาศ ขอบังคับ ระเบียบ และคําสั่ง ที่จําเปนเพื่อดําเนินการใหเปนไปตามแผนการกระจายอํานาจใหแกองคกรปกครองสวนทองถิ่น

(๑๐) เสนอแนะตอคณะรัฐมนตรีในการจัดสรรเงินงบประมาณที่จัดสรรเพิ่มขึ้น ใหแกองคกรปกครอง สวนทองถิ่น เนื่องจากการถายโอนภารกิจจากสวนกลาง

(๑๑) พิจารณาหลักเกณฑการจัดสรรเงินอุดหนุนใหแกองคกรปกครองสวน ทองถิ่นตามความจําเปน (๑๒) เสนอแนะและจัดระบบตรวจสอบและการมีสวนรวมของประชาชนในท้องถิ่น

(๑๓) เสนอความเห็นตอนายกรัฐมนตรีเพื่อพิจารณาสั่งการในกรณีที่ปรากฏวาสวนราชการหรือ

รัฐวิสาหกิจไมดําเนินการตามแผนการกระจายอํานาจใหแกองคกรปกครองสวน ทองถิ่น

(๑๔) เสนอรายงานเกี่ยวกับการกระจายอํานาจใหแกองคกรปกครองสวนทองถิ่น ตอคณะรัฐมนตรี

อยางนอยปละหนึ่งครั้ง

(๑๕) ออกประกาศกําหนดตามที่กําหนดไวในพระราชบัญญัตินี้

(๑๖) ปฏิบัติการอื่นตามที่กําหนดไวในพระราชบัญญัตินี้และกฎหมายอื่น

ประกาศของคณะกรรมการตาม (๑๕) เมื่อไดประกาศในราชกิจจานุเบกษาแลว ใหใชบังคับได

 **มาตรา ๓๒** ใหคณะกรรมการดําเนินการจัดทําแผนปฏิบัติการเพื่อกําหนดขั้นตอนการกระจายอํานาจตามแผนการกระจายอํานาจใหแกองคกรปกครองสวนทองถิ่น โดยอยาง นอยตองมีสาระสําคัญดังตอไปนี้

(๑) กําหนดรายละเอียดของอํานาจหนาที่ในการใหบริการสาธารณะที่องคกร ปกครองสวนทองถิ่น แตละรูปแบบจะตองกระทํา โดยในกรณีใดเปนอํานาจและหนาที่ที่เกี่ยวของกับการดําเนินการของรัฐ หรือระหวางองคกรปกครองสวนทองถิ่นดวยกัน ใหกําหนดแนวทาง วิธีปฏิบัติเพื่อประสานการดําเนินการ ใหเกิดประโยชนแกสวนรวม

(๒) กําหนดหลักเกณฑ์และวิธีดําเนินการในการจัดสรรสัดส่วนภาษีและอากรให้เพียงพอแก่การดําเนินการตามอำนาจและหน้าที่ที่กําหนดใหเป็นอำนาจและหน้าที่ขององค์กรปกครองส่วนทองถิ่น ทั้งนี้โดยต้องคํานึงถึงภาระหน้าที่ของรัฐในการให้บริการสาธารณะเป็นส่วนรวมด้วย

(๓) รายละเอียดเกี่ยวกบการเสนอให้แก้ไขหรือจัดให้มีกฎหมายที่จําเป็นเพื่อดำเนินการตามแผนการ กระจายอํานาจให้แก่องค์กรปกครองส่วนท้องถิ่น

-4-

(๔) จัดระบบการบริหารงานบุคคลขององค์กรปกครองส่วนท้องถิ่น โดยกําหนดนโยบายและมาตรการการกระจายบคลากรจากราชการส่วนกลางและราชการส่วนภูมิภาคไปสู่ส่วนท้องถิ่น โดยการสร้างระบบการถ่ายเทกำลังคนสู่ท้องถิ่น และสร้างระบบความกาวหน้าสายอาชีพที่เหมาะสม

แผนปฏิบัติการตามวรรคหนึ่งต้องกําหนดรายละเอียดวิธีปฏิบัติและกำหนดหน่วยงานที่มีหน้าที่รับผิดชอบรวมทั้งระยะเวลาในการดําเนินการให้ชัดเจนด้วย

**มาตรา ๓๓** เมื่อคณะกรรมการจัดทำแผนปฏิบัติการตามมาตรา ๓๒ แล้ว ให้เสนอคณะรัฐมนตรี ให้ ความเห็นชอบแล้วรายงานต่อรัฐสภาเพื่อประกาศในราชกิจจานุเบกษาใช้บังคับต่อไป

แผนปฏิบัติการทประกาศใช้บังคับตามวรรคหนึ่ง ให้มีผลผูกพันหน่วยงานของรัฐที่เกี่ยวข้อง ต้องดําเนินการตามแผนปฏิบัติการนั้น

ในกรณีที่สภาพการณ์เปลี่ยนแปลงไปในระหว่างที่แผนปฏิบัติการใช้บังคับ คณะกรรมการ อาจดําเนินการปรับปรุงแผนปฏิบัติการให้เหมาะสมกับสภาพการณ์นั้นได้

ให้คณะกรรมการมีหน้าที่ติดตามผลการปฏิบัติงานตามแผนปฏิบัติการและรายงานให้คณะรัฐมนตรี ทราบทุกปี ในกรณีที่มีปัญหาอุปสรรคไม่อาจดำเนินการตามแผนปฏิบัติการได้ให้คณะกรรมการรายงาน ให้คณะรัฐมนตรีทราบปัญหาและอุปสรรคและแนวทางแก้ไขด้วย

**3.พระราชบัญญัติวิธีการงบประมาณ พ.ศ. 2561**

**มาตรา ๒๙** การขอตั้งงบประมาณรายจ่ายเพื่อสนับสนุนองค์กรปกครองส่วนท้องถิ่นเป็นเงินอุดหนุน สําหรับการดําเนินการโดยทั่วไปหรือสําหรับการดําเนินการในเรื่องใดเรื่องหนึ่งเป็นการเฉพาะ ให้องค์กรปกครองส่วนท้องถิ่นยื่นคําขอตั้งงบประมาณรายจ่ายต่อรัฐมนตรีว่าการกระทรวงมหาดไทยเพื่อเสนอต่อผู้อํานวยการ ทั้งนี้ตามหลักเกณฑ์ วิธีการ และระยะเวลาที่ผู้อํานวยการกําหนด การจัดสรรงบประมาณเป็นเงินอุดหนุนสําหรับการดําเนินการโดยทั่วไปขององค์กรปกครองส่วนท้องถิ่น ให้สํานักงบประมาณพิจารณาจัดสรรงบประมาณให้สอดคล้องกับกฎหมายว่าด้วยการกําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น

**ข้อเท็จจริง**

1. ช่วงระหว่างเดือนกันยายน ถึงเดือนตุลาคม 2564 องค์การบริหารส่วนจังหวัด จำนวน 49 แห่ง

ได้ยื่นคำขอประเมินความพร้อมรับถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ต่อคณะอนุกรรมการบริหารภารกิจถ่ายโอนด้านสาธารณสุขให้แก่องค์กรปกครองส่วนท้องถิ่น ผ่านสำนักงานคณะกรรมการการกระจายอำนาจให้แก่องค์กรปกครองส่วนท้องถิ่น (สกถ.) ในฐานะสำนักงานเลขานุการ

2.ช่วงระหว่างเดือนพฤศจิกายน ถึงเดือนธันวาคม 2564 คณะอนุกรรมการบริหารภารกิจถ่ายโอน ด้านสาธารณสุขให้แก่องค์กรปกครองส่วนท้องถิ่น ได้ทำการตรวจประเมินความพร้อมองค์การบริหารส่วนจังหวัด ตามอำนาจหน้าที่ และเมื่อคราวการประชุมครั้งที่ 3/2564 วันอังคาร 30 พฤศจิกายน 2564 คณะอนุกรรมการบริหารภารกิจถ่ายโอนฯ มีมติเห็นชอบผลการประเมินองค์การบริหารส่วนจังหวัดผ่านเกณฑ์ระดับดีเลิศ 48 แห่ง ระดับดีมาก 1 แห่ง และมีมติเห็นชอบให้องค์การบริหารส่วนจังหวัดทั้ง 49 แห่ง รับถ่ายโอนภารกิจ สอน./รพ.สต. รวมทั้งสิ้น 3,384 แห่ง บุคลากรสมัครใจทั้งข้าราชการและลูกจ้างทุกประเภท รวม 22,265 คน และมีมติ ให้ทุกส่วนราชการที่เกี่ยวข้องดำเนินการตามหน้าที่และอำนาจซึ่งได้มีการกำหนดหลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ให้แก่องค์การบริหารส่วนจังหวัด ตามประกาศคณะกรรมการการกระจายอำนาจให้แก่องค์กรปกครองส่วนท้องถิ่น (ก.ก.ถ.) เรื่อง หลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ให้แก่องค์การบริหารส่วนจังหวัด ลงวันที่ 5 ตุลาคม 2564

-5-

3.กรมส่งเสริมการปกครองส่วนท้องถิ่น ร่วมกับสำนักงบประมาณ ชี้แจงซักซ้อมความเข้าใจการตั้งคำของบประมาณประจำปี 2566 ให้แก่องค์การบริหารส่วนจังหวัด 49 แห่ง ในฐานะหน่วยรับงบประมาณตรง ด้วยระบบโปรแกรมเพื่อขอรับการสนับสนุนงบประมาณเงินอุดหนุน ขององค์กรปกครองส่วนท้องถิ่น (SOLA & BBL) โดยสำนักงบประมาณแนะนำให้องค์การบริหารส่วนจังหวัด ตั้งคำของบประมาณปี 2566 ตามประกาศคณะกรรมการการกระจายอำนาจให้แก่องค์กรปกครองส่วนท้องถิ่น (ก.ก.ถ.) เรื่อง หลักเกณฑ์และขั้นตอน การถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ให้แก่องค์การบริหารส่วนจังหวัด ลงวันที่ 5 ตุลาคม 2564

4.องค์การบริหารส่วนจังหวัดทั้ง 49 แห่ง ได้บันทึกคำของบประมาณปี 2566 ในระบบโปรแกรม คำขอรับการสนับสนุนงบประมาณเงินอุดหนุน ขององค์กรปกครองส่วนท้องถิ่น เพื่อการบริหารภารกิจรับ ถ่ายโอนสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ในระบบโปรแกรม SOLA และ BBL แล้วเสร็จทุกแห่งเมื่อวันที่ 14 มกราคม 2565 ทันในระยะเวลาที่กำหนด

**ประเด็นข้อปัญหา**

1. ผู้แทนสำนักงบประมาณ (นางสาวณัฐฐวรรณ อินทรทิตย์) ได้ชี้แจงต่อที่ประชุมคณะอนุกรรมการบริหารภารกิจถ่ายโอนด้านสาธารณสุขให้แก่องค์กรปกครองส่วนท้องถิ่น เมื่อคราวการประชุมครั้งที่ 1/2565 วันศุกร์ที่ 18 มีนาคม 2565 ณ ห้องประชุม 109 สำนักงานปลัดสำนักนายกรัฐมนตรี สรุปความว่า สำนักงบประมาณได้มีหนังสือด่วนที่สุด ที่ นร 0728/3/32 ลงวันที่ 11 มีนาคม 2565 กราบเรียนนายกรัฐมนตรี เรื่องรายละเอียดงบประมาณรายจ่ายประจำปีงบประมาณ พ.ศ.2566 และหนังสือด่วนที่สุด ที่ นร 0728/3/33 ลงวันที่ 14 มีนาคม 2565 เรียน เลขาธิการคณะรัฐมนตรี เรื่องรายละเอียดงบประมาณรายจ่ายประจำปีงบประมาณ พ.ศ.2566 ต่อมาคณะรัฐมนตรีมีมติเมื่อคราวการประชุมวันที่ 15 มีนาคม 2565 เห็นชอบกรอบวงเงินงบประมาณรายจ่ายประจำปีงบประมาณ พ.ศ. 2566 ตามที่สำนักงบประมาณเสนอ ซึ่งสำนักเลขาธิการคณะรัฐมนตรีมีหนังสือด่วนที่สุด ที่ นร 0505/ว 123 ลงวันที่ 17 มีนาคม 2565 แจ้งเวียนรองนายกรัฐมนตรี สำนักปลัดสำนักนายกรัฐมนตรี กระทรวง และกรม โดยมติคณะรัฐมนตรี 15 มีนาคม 2565 เห็นชอบกรอบวงเงินงบประมาณรายจ่ายประจำปี พ.ศ.2566 ตามที่สำนักงบประมาณเสนอจัดสรรรายได้ให้แก่องค์กรปกครองส่วนท้องถิ่น (อปท.) ในสัดส่วนร้อยละ 29.60 ต่อรายได้สุทธิของรัฐบาล และเป็นเงินที่รัฐจัดสรรให้แก่ อปท. เป็นเงิน 307,111.60 ล้านบาท ซึ่งมีเงินอุดหนุนที่จัดสรรเพื่อสนับสนุนการถ่ายโอนภารกิจโรงพยาบาลส่งเสริมสุขภาพตำบล (รพ.สต.) ให้แก่องค์การบริหารส่วนจังหวัด (อบจ.) เพียงจำนวน 512 แห่ง จากจำนวน รพ.สต. ที่ อบจ. ขอรับถ่ายโอนและเสนอคำของบประมาณไว้ จำนวน 3,384 แห่ง

ซึ่งผู้แทนสำนักงบประมาณแจ้งต่อที่ประชุมว่าได้ใช้เกณฑ์ในการจัดสรรงบประมาณปี 2566 ตามคำแนะนำของสำนักงานปลัดกระทรวงสาธารณสุข โดยเสนอความเห็นให้พิจารณาบุคลากรใน รพ.สต. ถ่ายโอน อบจ. ใน รพ.สต. ขนาดเล็ก ต้องมีข้าราชการสมัครใจถ่ายโอนอย่างน้อยจำนวน 3 คน รพ.สต. ขนาดกลางต้องมีข้าราชการสมัครใจถ่ายโอนอย่างน้อยจำนวน 6 คน รพ.สต. ขนาดใหญ่ ต้องมีข้าราชการสมัครใจถ่ายโอนอย่างน้อยจำนวน 9 คน โดยให้ รพ.สต. 512 แห่ง ที่จะถ่ายโอนไป อบจ. ในปีงบประมาณ 2566 ให้ได้รับการจัดสรรงบประมาณงบดำเนินการเป็นเงินอุดหนุนตามขนาดของ รพ.สต. ขนาดเล็ก จำนวน 400,000 บาท ขนาดกลาง 650,000 บาท และขนาดใหญ่ จำนวน 1,000,000 บาท ซึ่งไม่เป็นไปตามประกาศ ก.ก.ถ. เรื่องหลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ให้แก่องค์การบริหารส่วนจังหวัด ที่ได้กำหนดให้งบประมาณเงินอุดหนุนทั่วไป รพ.สต.ขนาดเล็ก จำนวน 1,000,000 บาท รพ.สต.ขนาดกลาง จำนวน 1,500,000 บาท และ รพ.สต.ขนาดใหญ่ จำนวน 2 ล้านบาท

-6-

2.ผู้แทนสำนักงบประมาณ (นางอลิสา ปิ่นประเสริฐ) ได้ชี้แจงต่อรองนายกรัฐมนตรี (นายวิษณุ เครืองาม) ในฐานะประธานคณะกรรมการการกระจายอำนาจให้แก่องค์กรปกครองส่วนท้องถิ่น ในที่ประชุมหารือร่วมกับกรรมาธิการการสาธารณสุข วุฒิสภา เมื่อวันศุกร์ที่ 25 มีนาคม 2565 ณ ห้องประชุม 109 สำนักงานปลัดสำนักนายกรัฐมนตรี ทำเนียบรัฐบาล โดยผู้แทนสำนักงบประมาณได้ชี้แจงสรุปความว่า “สำนักงบประมาณรับทราบมติคณะอนุกรรมการบริหารภารกิจถ่ายโอนด้านสาธารณสุข ให้แก่ อปท. มีมติเห็นชอบให้มีการถ่ายโอนภารกิจสถานีอนามัยเฉลิมพระเกียรติ 60 พรรา นวมินทราชินี และโรงพยาบาลส่งเสริมสุขภาพตำบล ให้แก่องค์การบริหารส่วนจังหวัด ที่ผ่านเกณฑ์การประเมินความพร้อม และขอรับการถ่ายโอน สอน./รพ.สต. ในปีงบประมาณ 2566 จำนวน 3,384 แห่ง บุคลากรสมัครใจ 22,265 คน สำนักงบประมาณจึงได้แต่งตั้งคณะทำงานขึ้นมา 1 คณะ เพื่อพิจารณาการสนับสนุนงบประมาณ ปี พ.ศ.2566 ตามอำนาจหน้าที่ โดยได้รับข้อมูลและคำแนะนำจากสำนักงานปลัดกระทรวงสาธารณสุข ว่าการพิจารณา ถ่ายโอนภารกิจสถานีอนามัยเฉลิมพระเกียรติ 60 พรรา นวมินทราชินี และโรงพยาบาลส่งเสริมสุขภาพตำบล ให้แก่องค์การบริหารส่วนจังหวัด ให้พิจารณาจากบุคลากรใน รพ.สต. ถ่ายโอน อบจ. ใน รพ.สต. ขนาดเล็ก ต้องมีข้าราชการสมัครใจถ่ายโอนอย่างน้อยจำนวน 3 คน รพ.สต. ขนาดกลางต้องมีข้าราชการสมัครใจถ่ายโอนอย่างน้อยจำนวน 6 คน รพ.สต. ขนาดใหญ่ ต้องมีข้าราชการสมัครใจถ่ายโอนอย่างน้อยจำนวน 9 คน และ กองเศรษฐกิจสุขภาพและหลักประกันสุขภาพ สำนักงานปลัดกระทรวงสาธารณสุข ได้ให้ข้อมูลกับสำนักงบประมาณว่า สอน./รพ.สต. ในสังกัดกระทรวงสาธารณสุข ได้รับการสนับสนุนเงินตามขนาด โดย รพ.สต. ขนาดเล็ก ได้รับการสนับสนุนในอัตรา 25,000 บาท/เดือน รพ.สต. ขนาดกลาง ได้รับการสนับสนุน 27,500 บาท/เดือน รพ.สต. ขนาดใหญ่ ได้รับการสนับสนุน 30,000 บาท/เดือน สำนักงบประมาณ จึงเห็นชอบให้ รพ.สต. ที่จะถ่ายโอนไป อบจ.ในปีงบประมาณ 2566 จำนวน 512 แห่ง บุคลากร 2,329 คนและให้ได้รับเงินอุดหนุนตามขนาดของ รพ.สต. ขนาดเล็กสนับสนุนเงินงบประมาณจำนวน 400,000 บาท ขนาดกลางสนับสนุนเงินงบประมาณจำนวน 650,000 บาท ขนาดใหญ่สนับสนุนเงินงบประมาณ จำนวน 1,000,000 บาท

3. สำนักงานปลัดกระทรวงสาธารณสุข มีการจัดทำคำขอตั้งงบประมาณปี 2566 ที่เป็นงบบุคลากร ใน สอน./รพ.สต. ที่จะถ่ายโอนไปสังกัดองค์การบริหารส่วนจังหวัด 49 แห่ง ซ้ำซ้อนกับการขอตั้งงบประมาณขององค์การบริหารส่วนจังหวัด ที่ได้รับการอนุมัติเห็นชอบจากคณะอนุกรรมการบริหารภารกิจถ่ายโอน ด้านสาธารณสุขให้แก่องค์กรปกครองส่วนท้องถิ่น สำนักงบประมาณจึงตัดงบประมาณในส่วนที่องค์การบริหารส่วนจังหวัด 49 แห่ง ที่รับถ่ายโอนภารกิจ สอน./รพ.สต. จัดทำคำขอตั้งงบประมาณ ปี พ.ศ. 2566

ข้าพเจ้านายสมศักดิ์ จึงตระกูล ข้าราชการตำแหน่งผู้อำนวยการโรงพยาบาลส่งเสริมสุขภาพตำบล (เจ้าพนักงานสาธารณสุข อาวุโส) ประจำโรงพยาบาลส่งเสริมสุขภาพตำบลบ้านเหมืองหัวทะเล สังกัดสำนักงานสาธารณสุขอำเภอเมืองนครศรีธรรมราช จังหวัดนครศรีธรรมราช ในฐานะผู้มีส่วนได้ส่วนเสียซึ่งอาจเสียหายจากการสมัครใจถ่ายโอนไปสังกัด อบจ.นครศรีธรรมราช และในฐานะประธานชมรมผู้อำนวยการโรงพยาบาลส่งเสริมสุขภาพตำบล (ประเทศไทย) เห็นว่าการใช้ดุลยพินิจของสำนักงบประมาณจากการได้รับข้อมูลจากสำนักงานปลัดกระทรวงสาธารณสุข ไม่เป็นไปตามมติคณะอนุกรรมการบริหารภารกิจถ่ายโอนด้านสาธารณสุขให้แก่องค์กรปกครอง ส่วนท้องถิ่น ที่ได้มีมติให้ส่วนราชการปฏิบัติตามประกาศคณะกรรมการการกระจายอำนาจให้แก่องค์กรปกครอง ส่วนท้องถิ่น (ก.ก.ถ.) เรื่อง หลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ให้แก่องค์การบริหารส่วนจังหวัด ลงวันที่ 5 ตุลาคม 2564 ประกาศราชกิจจานุเบกษา 19 ตุลาคม 2564 โดยสนับสนุนให้สำนักงบประมาณมีการใช้ดุลยพินิจที่ไม่เป็นไปตามกฎหมายพระราชบัญญัติกำหนดแผน และขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 และไม่เป็นไปตามพระราชบัญญัติวิธีการงบประมาณ พ.ศ. 2561

-7-

**ข้อพิจารณา**

1. การใช้ดุลยพินิจของสำนักงบประมาณ ซึ่งได้รับข้อมูลจากกระทรวงสาธารณสุข พิจารณา

เห็นชอบตั้งกรอบวงเงินงบประมาณปี 2566 ให้แก่สถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ที่จะถ่ายโอนให้แก่องค์การบริหารส่วนจังหวัด เพียง 512 แห่ง บุคลากรเพียง 2,329 คน เป็นการใช้อำนาจในฐานะพนักงานเจ้าหน้าที่ที่ขัดกันกับประกาศคณะกรรมการการกระจายอำนาจให้แก่องค์กรปกครองส่วนท้องถิ่น (ก.ก.ถ.) เรื่อง หลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ให้แก่องค์การบริหารส่วนจังหวัด ลงวันที่ 5 ตุลาคม 2564 ประกาศราชกิจจานุเบกษา 19 ตุลาคม 2564 เป็นเหตุให้เกิดปัญหาข้อขัดข้องการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ให้แก่องค์การบริหารส่วนจังหวัด อาจทำให้เกิดความเสียหายแก่การบริหารราชการ ของโรงพยาบาลส่งเสริมสุขภาพตำบล และ อบจ.

1. อำนาจในการพิจารณาให้สถานีอนามัยเฉลิมพระเกียรติ 60 พรรษา นวมินทราชินี และ

โรงพยาบาลส่งเสริมสุขภาพตำบล ถ่ายโอนให้แก่องค์การบริหารส่วนจังหวัด และบุคลากรสมัครใจถ่ายโอน เป็นอำนาจของคณะอนุกรรมการบริหารภารกิจถ่ายโอนด้านสาธารณสุขให้แก่องค์กรปกครองส่วนท้องถิ่น ไม่ใช่เป็นอำนาจของสำนักงบประมาณ โดยคำแนะนำของสำนักงานกระทรวงสาธารณสุข

 **ข้อเสนอ**

 เพื่อปฏิบัติให้เป็นไปตามกฎหมายพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และประกาศคณะกรรมการการกระจายอำนาจให้แก่องค์กรปกครองส่วนท้องถิ่น (ก.ก.ถ.) เรื่อง หลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ให้แก่องค์การบริหารส่วนจังหวัด ลงวันที่ 5 ตุลาคม 2564 ข้าพเจ้า (ในฐานะส่วนตัว) และในฐานะประธานชมรมผู้อำนวยการโรงพยาบาลสงเสริมสุขภาพตำบล (ประเทศไทย) มีเจตนาที่ดีต่อสำนักงบประมาณ และกระทรวงสาธารณสุข และรักษาไว้ซึ่งเจตนารมณ์แห่งรัฐธรรมนูญแห่งราชอาณาจักรไทย พุทธศักราช 2560 และหลักการการกระจายอำนาจให้แก่องค์กรปกครองส่วนท้องถิ่น ธำรงไว้ซึ่งสภาพบังคับของกฎหมายการกระจายอำนาจ จึงขอเสนอต่อผู้อำนวยการสำนักงบประมาณ เพื่อโปรดพิจารณา ดังนี้

1. ขอให้สำนักงบประมาณปฏิบัติตามกฎหมายและประกาศคณะกรรมการการกระจายอำนาจ

ให้แก่องค์กรปกครองส่วนท้องถิ่น (ก.ก.ถ.) เรื่อง หลักเกณฑ์และขั้นตอนการถ่ายโอนภารกิจสถานีอนามัย เฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ให้แก่องค์การบริหาร ส่วนจังหวัด ลงวันที่ 5 ตุลาคม 2564 อย่างเคร่งครัด

1. ขอให้สำนักงบประมาณทบทวนการเสนอตั้งคำของบประมาณรายจ่ายประจำปี พ.ศ. 2566

เพื่อเสนอต่อคณะรัฐมนตรี พิจารณาทบทวนมติ ครม. 15 มีนาคม 2564 ที่เห็นชอบตั้งกรอบวงเงินงบประมาณให้แก่สถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ที่ถ่ายโอนให้แก่องค์การบริหารส่วนจังหวัด ทั้ง 49 แห่ง ในปีงบประมาณ 2566 โดยให้ตั้งงบประมาณสนับสนุน จำนวน 3,384 แห่ง บุคลากรสมัครใจ 22,265 คน ให้เป็นไปตามมติคณะอนุกรรมการบริหารภารกิจถ่ายโอนด้านสาธารณสุขให้แก่องค์กรปกครองส่วนท้องถิ่น เมื่อคราวการประชุมครั้งที่ 3/2564 วันอังคารที่ 30 พฤศจิกายน 2564 และให้เป็นไปตามมาตรา 29 วรรคสอง พระราชบัญญัติวิธีการงบประมาณ พ.ศ. 2561

-8-

1. ขอให้สำนักงบประมาณ ตั้งงบประมาณรายจ่ายประจำปีงบประมาณ 2566 ให้เป็นไปตาม

ประกาศคณะกรรมการการกระจายอำนาจให้แก่องค์กรปกครองส่วนท้องถิ่น (ก.ก.ถ.) เรื่อง หลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ให้แก่องค์การบริหารส่วนจังหวัด ลงวันที่ 5 ตุลาคม 2564 สนับสนุน รพ.สต. ถ่ายโอน อบจ. 49 แห่ง ในปีงบประมาณ 2566 จำนวน 3,384 แห่ง บุคลากรสมัครใจจำนวน 22,265 คน และ ให้สนับสนุนงบประมาณ ตามหลักเกณฑ์ที่คณะกรรมการการกระจายอำนาจให้แก่องค์กรปกครองส่วนท้องถิ่น (ก.ก.ถ.) ได้ประกาศกำหนดให้สนับสนุนงบประมาณเงินอุดหนุนทั่วไป โดยสนับสนุน รพ.สต. ขนาดเล็ก จำนวน 1,000,000 บาท/ปี รพ.สต. ขนาดกลาง จำนวน 1,500,000 บาท/ปี รพ.สต. ขนาดใหญ่ จำนวน 2,000,000 บาท/ปี

1. ขอให้สำนักงบประมาณ โอนเงินงบบุคลากร ในสถานีอนามัยเฉลิมพระเกียรติ 60 พรรษา นวมิ

นทราชินี และโรงพยาบาลส่งเสริมสุขภาพตำบล ที่ถ่ายโอนให้แก่องค์การบริหารส่วนจังหวัด ซึ่งกระทรวงสาธารณสุขตั้งไว้ในปี 2566 ไปตั้งให้องค์การยริหารส่วนจังหวัดที่ขอรับการถ่ายโอน หรืออาจไปตั้งที่สำนักงานคณะกรรมการการกระจายอำนาจให้แก่องค์กรปกครองส่วนท้องถิ่น สำนักงานปลัดสำนักนายกรัฐมนตรี ตามพระราชบัญญัติวิธีการงบประมาณ พ.ศ. 2561

 จึงเรียนมาเพื่อโปรดพิจารณาตามข้อเสนอทั้ง 4 ข้อ จักขอบพระคุณ

ขอแสดงความนับถือ

(นายสมศักดิ์ จึงตระกูล)

ประธานชมรมผู้อำนวยการโรงพยาบาลส่งเสริมสุขภาพตำบล (ประเทศไทย)